John Adams itu apa sih? Jelaskan dalam bahasa jawa ya

John Adams, Jr. () ya iku Présidhèn Amérika Sarékat (1797–1801) kaping loro . Adams uga njabat dadi Wakil Présidhèn Amérika Sarékat (1789–1797) kang pisanan. Minangka pulitikus, Adams dikenang dadi Bapak Bangsa (Founding Father) Amérika Sarékat.

John Adams dadi sawijining pemimpin ana ing obahan kamardikan kanggo mbébasaké Amérika saka Inggris. Adams mèlu nandatangani Proklamasi Kemerdekaan Amérika kang dibiwara nalika tanggal 4 Juli 1776. Nalika perang kemerdekaan Adams olèh tugas ing Perancis lan nagari Walanda minangka diplomat lan mèlu andil ngrundingake perdamaian. Nalika taun 1788 nganti tekan 1796, Adams dadi Duta Amérika kang pisanan kanggo Inggris. Adams uga njabat dadi wakil présidhèn kang pisanan nalika 1789 nganti 1797.

Taun 1764 Adam rabi karo Abigail Adams, lan saka balewismané karo Abigail, wong loro mau duwé putra 5. Taun 1796 John Adams menangaké pamilihan présidhèn kang kaping pindho lan ngalahaké Thomas Jefferson, kang sajatiné wegah dicalonaké dadi présidhèn. Thomas Jefferson banjur dadi wakil présidhèn kanggo John Adams. Nalika Adams njabat dadi présidhèn, perang antarané Prancis lan Inggris nekakaké prakara kanggo Amérika ana ing donya internasional. Amarga prakara mau akèh wong Amérika kang kepéngin mèlu perang. Nanging Présidhèn John Adams ora gelem nyatakake perang karo Perancis. Nanging Banjur Adams mrentahake Angkatan Laut Amérika kanggo siyap-siyap perang. Misi perdamaian kang dicanangaké déning Adams banjur ndadèkaké nesu para angota parténé Adams.